ປາກິສຖານ ປະຕິບັດການ ໂຈມຕີທາງອາກາດ ຄັ້ງທຳອິດດ້ວຍເຮືອບິນ ບໍ່ມີຄົນຂັບ 
ໂຄສົກ​ທະຫານ ກ່າວວ່າ ​ເຮືອບິນ​ບໍ່​ມີ​ຄົນ​ຂັບ ໂຈມ​ຕີ “​ທີ່ໝັ້ນ​ຂອງ​ພວກ​ກໍ່ການ​ຮ້າຍ” ໃນເຂດ Shawalຮ່ອມພູທີ່ລໍ່ແຫລມ ຂອງພາກເໜືອຂອງ Waziristan.
ທະຫານຂອງ ປາກິສຖານ ກ່າວວ່າ ເຮືອບິນບໍ່ມີຄົນຂັບທີ່ໄດ້ສ້າງ ຂຶ້ນມາເອງໃນປະເທດ ໄດ້ໂຈມຕີທາງອາກາດຄັ້ງທຳອິດ, ແລະ ໄດ້ສັງຫານພວກຫົວຮຸນແຮງ  ສາມຄົນ ຢູ່ໃກ້ໆກັບ ເຂດຊາຍແດນ ອັຟການິສຖານ ໂຄສົກທະຫານ ພົນຕີ Asim Bajwa, ໄດ້ກ່າວໃນຖະແຫຼງການ ສັ້ນວ່າ ເຮືອບິນບໍ່ມີຄົນຂັບຊື່ວ່າ Burrag ໄດ້ໂຈມຕີສິ່ງທີ່ທ່ານ ເອີ້ນວ່າ  ໃນວັນຈັນມື້ນີ້ທີ່ ຮ່ອມພູ Shawal ພາກເໜືອຂອງເຂດ Waziristan, ເຊິ່ງເປັນ ເຂດຊົນເຜົາແຖວຊົນນະບົດຂອງປະເທດ ບໍ່ມີຂໍ້ມູນອື່ນເພີ່ມ ເຕີມກ່ຽວກັບຜູ້ທີ່ຖືກສັງຫານ ຫຼື ມີຊາວບ້ານເປັນຜູ້ທີ່ໄດ້ຮັບເຄາະຮ້າຍນຳຫຼືບໍ່ ເຂດດັ່ງກ່າວ ແມ່ນບໍ່ສາມາດເຂົ້າໄປໄດ້ໂດຍນັກຂ່າວ ຫຼື ພະນັກງານຊ່ວຍເຫຼືອ ຫຼາຍພາກສ່ວນຂອງພາກພື້ນ Waziristan ແມ່ນເຊື່ອວ່າຍັງເປັນສະຖານທີ່ຫຼົບລີ້ສຳລັບພວກຫົວຮຸນແຮງທີ່ມີການເຊື່ອມຕໍ່ກັບພວກ ຕາລີບານ ປາກິສຖານ ແລະ ນັກໂທດຫຼົບໜີ ທີ່ເປັນຜູ້ບັນຊາການຂອງພວກຕໍ່ຕ້ານລັດຖະບານ ຕາລີບານ ໃນປະເທດ ອັຟການິສຖານ ເຂດດັ່ງກ່າວເປັນຈຸດເພັ່ງເລັງຂອງການຕໍ່ສູ້ເຮືອບິນບໍ່ມີຄົນຂັບຂອງ ສະຫະລັດ ເກືອບໜຶ່ງ ທົດສະວັດຜ່ານມາ ເພື່ອລົບລ້າງຖານທີ່ໝັ້ນຂອງພວກຫົວຮຸນແຮງ ຈາກພື້ນທີ່ເຂດຊາຍແດນ ປາກິສຖານ ເພື່ອກຳຈັດໄພຂົ່ມຂູ່ທີ່ພວກເຂົາໄດ້ສ້າງຕໍ່ພັນທະມິດ ແລະ ທະຫານອັຟການິສຖານ ຂ້າມເຂດຊາຍແດນ ພວກຫົວຮຸນແຮງທີ່ມີການເຊື່ອມຕໍ່ກັບພວກ al-Qaida ແລະ ເຄືອຂ່າຍ Haqqani ຂອງພວກຕໍ່ຕ້ານລັດຖະບານ ອັຟການິສຖານ ໄດ້ເສຍຊີວິດໃນການໂຈມຕີດ້ວຍລູກສອນໄຟນີ້ຫຼາຍຮ້ອຍຄົນ ແຕ່ວ່າ ປາກິສຖານ ແມ່ນໄດ້ຄັດຄ້ານໂດຍຕະຫຼອດມາ ແລະ ໄດ້ກ່າວປະນາມການປະຕິບັດການຂອງເຮືອບິນບໍ່ມີຄົນຂັບພຽງແຕ່ຝ່າຍດຽວຂອງ CIA ວ່າເປັນການລະເມີດອຳນາດອະທິປະໄຕ ແລະ ການເຕົ້າໂຮມເຂດແດນຂອງພວກເຂົາເຈົ້າ ບັນດາເຈົ້າໜ້າທີ່ໃນນະຄອນຫຼວງ Islamabad ກໍຍັງໄດ້ຢືນຢັນວ່າ ການສູນເສຍຊີວິດຂອງພົນລະເຮືອນໃນການໂຈມຕີພວກນີ້ແມ່ນກຳລັງທຳລາຍການສະໜັບສະໜູນຄວາມພະຍາຍາມຂອງປະເທດເພື່ອຕອບໂຕ້ລັດທິກໍ່ການຮ້າຍ ກຸ່ມສິດທິມະນຸດສາກົນກໍໄດ້ຄັດຄ້ານການໃຊ້ເຮືອບິນບໍ່ມີຄົນຂັບ, ໂດຍອ້າງເຖິງການຕາຍຂອງພົນລະເຮືອນ ການໂຈມຕີຄັ້ງໜຶ່ງຂອງເຮືອບິນບໍ່ມີຄົນຂັບຂອງ ສະຫະລັດ ຕໍ່ສະຖານທີ່ລີ້ຊ່ອນຂອງພວກຫົວຮຸນແຮງຕ້ອງສົງໄສ ໃນຕົ້ນຂອງປີນີ້ໃນພາກເໜືອຂອງ Waziristan ໄດ້ສັງຫານຄົນອື່ນໆທີ່ເປັນ ພະນັກງານຊ່ວຍເຫຼືອອາວຸໂສ ອາເມຣິກາ ທ່ານ Warren Weinstein ແລະ ເພື່ອນຮ່ວມງານຄົນ ອິຕາລີ ຄົນໜຶ່ງທີ່ຖືກຈັບເປັນໂຕປະກັນໂດຍພວກ al-Qaida ການຕາຍ ດັ່ງກ່າວໄດ້ກໍ່ໃຫ້ເກີດຄຳຖາມຂຶ້ນມາ ກ່ຽວກັບ ຄວາມແມ່ນຍຳ ແລະ ການເຮັດໃຫ້ພົນລະເຮືອ ເສຍຊີວິດ ຈາກພາລະກິດເຮືອບິນບໍ່ມີຄົນຂັບຂອງ ສະຫະລັດນີ້